Folketing
2010-12-01

Det burde ikke være så svært at forstå, hvad der er vores politik, for den er meget enkel. Vi ønsker en ny regering ultimativt, for den kan ikke blive værre end den, vi har. Så har vi ikke andre ultimative krav, men vi har den bestemte melding til Socialdemokratiet, SF, De Radikale, hvis de kommer med, at vi kun stemmer for det, vi er for, og vi stemmer imod alt det, vi er imod. Hr. Mads Rørvig har aldrig nogen sinde kunnet fange Enhedslisten i, at vi har brudt det princip, at vi altid stemmer for det, vi er for, og altid stemmer imod det, vi er imod.